জাকিয়া বারী মম (জন্ম: ১৯ ডিসেম্বর ১৯৮৫) মম নামে বেশি পরিচিত, একজন বাংলাদেশী অভিনেত্রী এবং মডেল। তিনি ২০০৬ সালে লাক্স-চ্যানেল আই সুপারস্টার সৌন্দর্য্য প্রতিযোগিতায় জয়লাভ করেন। ২০০৭ সালে তৌকির আহমেদ পরিচালিত দারুচিনি দ্বীপ চলচ্চিত্রে অভিনয়ের মধ্য দিয়ে চলচ্চিত্র জগতে তার আবির্ভাব ঘটে। এই চলচ্চিত্রের তার কাজের জন্য তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। এছাড়া ২০১৫ সালে ছুঁয়ে দিলে মন ছবিতে অভিনয় করে মেরিল-প্রথম আলো পুরস্কারের দর্শক জরিপ ও সমালোচক শাখায় শ্রেষ্ঠ অভিনেত্রীর পুরস্কার লাভ করেন। তিনি চলচ্চিত্রের পাশাপাশি টেলিভিশন নাটকেও কাজ করেন।   প্রাথমিক জীবন  মম ১৯৮৫ সালের ১৯ ডিসেম্বর জন্মগ্রহণ করেন। তার বাবা মজিবুল বারী ও মা আয়েশা আক্তার। তার শৈশব কাটে ব্রাহ্মণবাড়িয়া জেলায়। ব্রাহ্মণবাড়িয়ার আলাউদ্দিন খাঁ সঙ্গীতাঙ্গনে নাচ শিখেন কবিরুল ইসলাম রতনের কাছে। ১৯৯৫ সালে তার প্রথম টেলিভিশনে আবির্ভূত হন। তিনি বাংলাদেশ টেলিভিশনের নতুন কুড়ি প্রতিযোগিতায় পুরস্কার লাভ করেন। এরপর ২০০৬ সালে লাক্স-চ্যানেল আই সুপারস্টার সৌন্দর্য্য প্রতিযোগিতায় জয়লাভ করেন। তিনি জাহাঙ্গীরনগর বিশ্ববিদ্যালয় থেকে নাট্য এবং নাট্যতত্ত্ব বিভাগে ২০১০ সালে স্নাতক আর ২০১২ সালে স্নাতকোত্তর পাশ করেন।   কর্মজীবন  মম ২০০৬ সালে লাক্স-চ্যানেল আই সুপারস্টার সৌন্দর্য্য প্রতিযোগিতায় জয়লাভের ফলে হুমায়ূন আহমেদ রচিত ও তৌকির আহমেদ পরিচালিত দারুচিনি দ্বীপ চলচ্চিত্রে প্রধান চরিত্রে অভিনয়ের সুযোগ পান। এই চলচ্চিত্রে জরি চরিত্রে অভিনয়ের জন্য তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। এরপর তিনি নাটকে অভিনয় করা শুরু করেন। তার অভিনীত স্বর্ণমায়া, বিবর, নীড় নাটকগুলো তাকে জনপ্রিয়তা পায়।  ২০১৩ সালে সঙ্গীতশিল্পী তাহসানের বিপরীতে নীলপরী নীলাঞ্জনা ও এক্লিপস নাটকে অভিনয় করেন। পাশাপাশি ভালোবাসার চতুষ্কোণ ধারাবাহিক নাটকে কাজ করেন। ২০১৪ সালে যায়েদ খানের বিপরীতে প্রেম করব তোমার সাথে চলচ্চিত্রে অভিনয় করেন। ২০১৫ সালে দীর্ঘদিন পর দ্বিতীয় কুসুম ধারাবিহিক নাটকে অভিনয় করেন। পাশাপাশি ব্যস্ত ছিলেন শিহাব শাহীন পরিচালিত ছুঁয়ে দিলে মন চলচ্চিত্র নিয়ে। রোমান্টিক ঘরানার এ চলচ্চিত্রে তার বিপরীতে অভিনয় করেন আরিফিন শুভ। এই চলচ্চিত্রে অভিনয়ের জন্য তিনি মেরিল প্রথম আলো পুরস্কার-এ শ্রেষ্ঠ অভিনেত্রী বিভাগে দর্শক জরিপ ও সমালোচক পুরস্কার অর্জন করেন।  ২০১৬ সালে রবীন্দ্রনাথ ঠাকুরের জন্মদিনে বেসরকারী চ্যানেল আরটিভির জন্য নির্মিত অপরিচিতা নাটকে তাকে দেখা যায়। নাট্যকার সুমন আনোয়ারের নির্দেশনায় তার বিপরীতে অভিনয় করেন রওনক হাসান। এই বছর ঈদুল ফিতর উপলক্ষে নাট্যকার সুমন আনোয়ার নির্মিত পাঁচটি নাটকে অভিনয় করেন। নাটকগুলো হল ফুলমতি, আশার আলো, হলুদ বসন্ত, নীল দুপুর, আবর্ত। এছাড়াও ঈদুল ফিতর উপলক্ষে তাহসানের বিপরীতে তিন বছর পর নাগরিক মানুষের জীবন নিয়ে চিত্রিত এখন আর রূপকথা হয় না নাটকে অভিনয় করেন।  মম ২০১৮ সালে নাট্য নির্মাতা অরুণ চৌধুরীর প্রথম চলচ্চিত্র আলতা বানু-এ আলতা চরিত্রে অভিনয় করেন। একই বছর রাজনৈতিক প্রেক্ষাপটে নির্মিত দহন ছবিতে তাকে সাংবাদিক মায়া চরিত্রে দেখা যায়। বছরের শেষে মুক্তি পায় তার অভিনীত ভৌতিক-থ্রিলার চলচ্চিত্র স্বপ্নের ঘর।   ব্যক্তিগত জীবন  মম ২০১০ সালের ৩১ মার্চ চিত্রনাট্যকার এজাজ মুন্নাকে বিয়ে করেন। ২০১৩ সালে তাদের বিবাহ বিচ্ছেদ ঘটে। ২০১১ সালের ২ মার্চ এই দম্পতির একমাত্র ছেলে উদ্ভাস জন্মগ্রহণ করে। ২০১৫ সালের ২০ নভেম্বর তিনি চলচ্চিত্র পরিচালক শিহাব শাহীনের সাথে বিবাহ বন্ধনে আবদ্ধ হন। তাদের ডিভোর্স হয় ২০২০ সালে।  চলচ্চিত্র  বছর শিরোনাম চরিত্র পরিচালক টীকা ২০০৭ দারুচিনি দ্বীপ জরি তৌকির আহমেদ  বিজয়ী: জাতীয় চলচ্চিত্র পুরস্কার শ্রেষ্ঠ অভিনেত্রী ২০১৪ প্রেম করব তোমার সাথে   রকিবুল আলম রকিব ২০১৫ ছুঁয়ে দিলে মন নীলা  শিহাব শাহীন  বিজয়ী: মেরিল-প্রথম আলো পুরস্কার শ্রেষ্ঠ অভিনয়শিল্পী (নারী) (তারকা জরিপ ও সমালোচক) ২০১৮ আলতা বানু আলতা  অরুণ চৌধুরীদহন মায়া  রায়হান রাফি স্বপ্নের ঘর মারিয়া  তানিম রহমান অংশু ২০২১স্ফুলিঙ্গআইরিনতৌকীর আহমেদ২০২২আগামীকালঅঞ্জন আইচ২০২৩ওরা ৭ জনডাক্টার অর্পণাখিজির হায়াতসাহসিকা ২মিলিজিবরান তানভীরদীপ্ত প্লে ওয়েব চলচ্চিত্র রেডিওঅনন্য মামুনআসন্নঅনাবৃতসাইফুল ইসলাম মান্‌নুএই মুহূর্তেজয়ামাসুদ হাসান উজ্জ্বল  ওয়েব ধারাবাহিক    বছর শিরোনাম চরিত্র ওটিটি পরিচালক টীকা২০২১ মহানগর সাহানা হুদা  হইচই আশফাক নিপুণ মৌসুম ১ কন্ট্রাক্ট মীনা  জি৫ তানিম নূর ও কৃষ্ণেন্দু চট্টোপাধ্যায় ২০২২  ৯ এপ্রিল   কুহু  বিঞ্জ কৌশিক শংকর দাশরিফিউজিঅফিসার মারিয়াহইচইআদনান হাবিব, ইমতিয়াজ হোসেন, আব্দুল্লাহ মোহাম্মদ সাদ২০২৩মারকিউলিসসিনথিয়া করিমচরকিআবু শাহেদ ইমনঅগোচরামনিকাবিঞ্জসিদ্দিক আহমেদসাড়ে ষোলরিনিহইচইইয়াছির আল হক  টেলিভিশন  ধারাবাহিক নাটক  ভালবাসার চতুষ্কোণ (২০১৩)  দ্বিতীয় কুসুম (২০১৫)  সৎ মা (এনটিভি)-২০২১   একক নাটক    স্বর্ণমায়া  বিবর  নীড়  একটি স্যুটকেস এবং (২০১২)  নীল প্রজাপতি (২০১৩)  লুকোচুরি (২০১৩)  নীলপরী নীলাঞ্জনা (২০১৩)  এক্লিপস (২০১৩)  মায়ের জন্য (২০১৩)  মেয়েটি কথা বলবে প্রেম করিবে না (২০১৩)  রঙতুলি (২০১৩)  ছাপাখানায় একটা ভুত থাকে (২০১৩)  শুধু একটা মিনিট (২০১৩)  ফুচকা (২০১৩)  পদ্মবিবির পালা (২০১৪)  ছায়াসঙ্গী (২০১৫)  ফাল্গুনে ভালবাসা বৈশাখে প্রেম  ফুলমতি (২০১৬)  আশার আলো (২০১৬)  হলুদ বসন্ত (২০১৬)  নীল দুপুর (২০১৬)  আবর্ত (২০১৬)  এখন আর রূপকথা হয় না (২০১৬)  অতঃপর বেলী (২০১৮) বদলে যাওয়া মানুষ (২০২১)     পুরস্কার ও স্বীকৃতি  জাতীয় চলচ্চিত্র পুরস্কার  বছর মনোনীত কর্ম বিভাগ ফলাফল  ২০০৮ শ্রেষ্ঠ অভিনেত্রী দারুচিনি দ্বীপ    মেরিল-প্রথম আলো পুরস্কার  বছর মনোনীত কর্ম বিভাগ ফলাফল  ২০১৫ শ্রেষ্ঠ টিভি অভিনেত্রী (সমালোচক) শেষ পর্যন্ত  ২০১৬ শ্রেষ্ঠ অভিনেত্রী (দর্শক জরিপ) ছুঁয়ে দিলে মন | rowspan=2  | rowspan=2|  |- | শ্রেষ্ঠ অভিনেত্রী (সমালোচক) |- | ২০১৯ | শ্রেষ্ঠ টিভি অভিনেত্রী (দর্শক জরিপ) | শেষ পর্যন্ত''   আরটিভি স্টার অ্যাওয়ার্ড  বছর মনোনীত কর্ম বিভাগ ফলাফল  ২০১৯ ১ ঘণ্টার নাটক ও টেলিফিল্মে শ্রেষ্ঠ অভিনেত্রী - কেন্দ্রীয় চরিত্র মেঘ বালিকার রঙ     আরও দেখুন  আনন্দ আলো: জাকিয়া বারী মম'র ইন্টারভিউ আনন্দ আলো: জাকিয়া বারী মম'র ইন্টারভিউ   তথ্যসূত্র    বহিঃসংযোগ      বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:বাংলাদেশী নাট্য অভিনেত্রী বিষয়শ্রেণী:বাঙালি টেলিভিশন অভিনেত্রী বিষয়শ্রেণী:ব্রাহ্মণবাড়িয়া জেলার অভিনয়শিল্পী বিষয়শ্রেণী:২১শ শতাব্দীর বাংলাদেশী অভিনেত্রী বিষয়শ্রেণী:জাহাঙ্গীরনগর বিশ্ববিদ্যালয়ের প্রাক্তন শিক্ষার্থী বিষয়শ্রেণী:লাক্স-চ্যানেল আই সুপারস্টার শিরোপাধারী বিষয়শ্রেণী:শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:মেরিল-প্রথম আলো পুরস্কার বিজয়ী